b'\n_START_ARTICLE_\nForamen magnum\n_START_PARAGRAPH_\nForamen magnum (lat. \xc2\xabstot hull\xc2\xbb) er det anatomiske begrepet p\xc3\xa5 den \xc3\xa5pningen i hodeskallenn der ryggnerven g\xc3\xa5r ut fra hjernekassen. Hos menneske er \xc3\xa5pningen oval med en diameter p\xc3\xa5 rundt 3 cm hos voksne.\n_START_SECTION_\nAnatomi\n_START_PARAGRAPH_\nHos primater er denne \xc3\xa5pningen omgitt av en enkel knokkel, bakhodebeinet, mens det hos andre pattedyr og i andre virveldyrgrupper kan v\xc3\xa6re omsluttet av flere bein. P\xc3\xa5 nedsiden av \xc3\xa5pningen sitter det en leddflate som er feste mot atlasvirvelen (den \xc3\xb8verste virvelen i ryggs\xc3\xb8ylen. Hos de fleste virveldyr er dette et enkelt konvekst kuleledd, mens hos pattedyr og enkelte krypdyr er dette to leddflater, en p\xc3\xa5 hver side av \xc3\xa5pningen.\n_START_SECTION_\nSt\xc3\xb8rrelse og plassering\n_START_PARAGRAPH_\nSt\xc3\xb8relsen p\xc3\xa5 foramen magnum er avhengig av en rekke faktorer, f\xc3\xb8rst og fremst st\xc3\xb8rrelsen p\xc3\xa5 hjernen og kroppen, men er ogs\xc3\xa5 avhengig av hvor manghe nerver som trengs for \xc3\xa5 kontrollere kroppens forskjellige funksjoner. Dyr med s\xc3\xa6rdeles f\xc3\xb8lsome sanseorganer knyttet til lemmene, eller med behov for sv\xc3\xa6rt n\xc3\xb8yaktig styring av enkelte kroppsdeler, vil m\xc3\xa5tte ha en st\xc3\xb8rre foramen magnum enn like store arter uten slike behov. Plasseringen av foramen magnum og leddflatene mot ryggs\xc3\xb8ylen p\xc3\xa5 et fossil gj\xc3\xb8r det mulig \xc3\xa5 fastsl\xc3\xa5 hvordan ryggs\xc3\xb8ylen har v\xc3\xa6rt vinklet mot hodeskallen, og derved hvorvidt en art har g\xc3\xa5tt p\xc3\xa5 to eller fire bein.'